Dis amptelik: Bo-Kaap is Bo-Kaap | Netwerk24
Kaapse metro het hande vol met straatrenne, dronkbestuur
Byna die helfte van die inhegtenisnemings wat die Kaapse verkeersdienste die afgelope week gedoen het, het met onwettige straatrenne, dronkbestuur en roekelose en nalatige bestuur verband gehou.
Indiese vroue verhang bordjies teen Proteas
'n Swak vertoning met die kolf het die Protea-vrouekrieketspan Dinsdag in die tweede eendagwedstryd teen Indië duur te staan gekom.
Mickelson 1ste keer in byna 3 dekades nie onder top-100
Die Amerikaner Phil Mickelson is vir die eerste keer in 28 jaar nie onder die voorste 100 spelers op gholf se wêreldranglys nie.
Aussies wil verhouding met KSA herstel
Australië sal "so gou as moontlik" 'n ander datum vir sy uitgestelde toer na Suid-Afrika reël, maar net as die gesondheidsituasie en die kalender dit toelaat.
Everyshop maak sy e-handel-deure oop
Nog 'n e-handelaar het sy deure in Suid-Afrika geopen.
Nuwe gas in Vrystaat ontdek
'n Wesenlike gasontdekking is in een van die eksplorasieboorgate van Renergen naby Virginia in die Vrystaat gemaak.
-7%: Só 'groei' SA ekonomie in 2020
Die BBP vir 2020, wat die slagting van die strengste Covid-19-inperkings uitstippel, is nou bekend.
'Love Island' kry dit net nie reg nie
M-Net het twee insetsels van die maatsoekprogram Love Island SA van sy program verwyder.
KYK: Harry & Meghan: Agter die skerms, én dit wat nie uitgesaai is
Almal wonder nou wie die koninklike is wat die gesprek oor Archie se velkleur met prins Harry gehad het.
Jy's genooi: Carla van der Spuy se 'Gangster' word bekend gestel
Tafelberg ('n druknaam van NB-Uitgewers) en Netwerk24 nooi jou na 'n aanlyngesprek met Carla van der Spuy oor Gangster: Ware verhale van albei kante van die strydlyn.
Dis amptelik: Bo-Kaap is Bo-Kaap
Deur Marelize Barnard 13 Oktober 2016 12:45
Die Bo-Kaap het uiteindelik sy naam gekry – niks anders nie as Bo-Kaap.
Dit is amptelik. Die Bo-Kaap is nou die Bo-Kaap.
Inwoners van dié deel van Kaapstad het ná 'n lang stryd die jawoord gekry en Nathi Mthethwa, minister van kuns en kultuur, het ingestem dat die pleknaam Schotschekloof amptelik na Bo-Kaap verander kan word.
Die besluit is in die Staatskoerant van 10 Oktober gepubliseer.
Osman Shaboodien, voorsitter van die Bo-Kaap- inwonersvereniging, het by navraag gesê die gemeenskap ondersteun die naamsverandering sodat daar bepaalde grense kan wees en die erfenis bewaar kan word.
Voorheen was die amptelike name vir drie dele wat as die Bo-Kaap bekend was, Schotschekloof, Stadzicht en Schoone Kloof.
Die grense van die Bo-Kaap soos dit nou amptelik geld, is Buitengracht- en Vlaeberg- en Waterkant- en Carisbrookstraat.
Shaboodien sê die erfenis van die gebied kan nou beter beskerm word teen ontwikkelaars wat die omgewing met moderne geboue toebou.
"Omdat daar tot nou nie amptelike grense vir die Bo-Kaap was nie, was dit 'n onbegonne taak om die erfenis te beskerm," sê Shaboodien.
Die volgende stap is baie meer pret: 'n groot fees om die naam te vier. Shaboodien sê die "doepmaal" oftewel naamgeegeleentheid gaan groot wees met plaaslike disse en musiek en strate vol mense wat saam kan kom feesvier. 'n Datum is nog nie vasgestel nie.
Die naam Bo-Kaap het tussen inwoners ontstaan wat gesê het hulle gaan "af dorp toe" (die omgewing van Adderleystraat) of "terug Bo-Kaap toe".
"Ons as slawe is nou weer vry," sê Shaboodien en beskryf só die waarde van die amptelike naam vir inwoners van die Bo-Kaap.